stanford-oval/wikipedia huggingface dataset:
Accountor Tower

| Accountor Tower> Nesteen torni |
| --- | --- |
 Accountor Tower. Kuvan vasemmassa laidassa näkyy osa matalaa Keilalampi-rakennusta.
Osoite:  Keilaniementie 1
Sijainti:  Espoo
Koordinaatit:  60°10′29.7″N, 024°49′50.9″E
Rakennustyyppi:  toimistorakennus
Valmistumisvuosi:  1976
Suunnittelija:  Castrén–Jauhiainen–Nuuttila
Rakennuttaja:  Neste Oy
Omistaja:  Regenero Oy
Käyttäjä:  Accountor Oy
Runkorakenne:  teräs
Julkisivumateriaali:  kalkkikivi, lasi
Korkeus:  83,6 m
Kerrosluku:  20
 Rakennuksessa on lisäksi kaksi maanalaista kerrosta. 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Accountor Tower (aikaisemmin Fortumin pääkonttori ja Nesteen torni, leikkisästi myös ”Raaden hammas”) on vuonna 1976 valmistunut toimistokäytössä oleva tornitalo Espoon Keilaniemessä Keilalahden rannalla. Se oli 83,6 metrin korkuisena Suomen korkein tornitalo vuoteen 2006, jolloin Helsingin Vuosaareen rakennettu Cirrus-asuintalo ohitti sen korkeuden, ja on edelleen Suomen korkein toimistotalo.
Talo rakennettiin alkujaan valtionyhtiö Neste Oy:n pääkonttoriksi ja se tunnettiin nimellä Nesteen torni. Myöhemmin se oli vuoteen 2018 Nesteen seuraajayhtiön Fortumin pääkonttorina. Nykyään rakennuksessa on Accountor-yhtiön pääkonttori, minkä mukaan se on saanut nykyisen englanninkielisen nimensä Accountor Tower.
Rakennuksen on suunnitellut arkkitehtitoimisto Castrén–Jauhiainen–Nuuttila.
Rakennustietoja

Tornissa on 20 maanpäällistä ja kaksi maanalaista kerrosta, ja sen korkeus on 83,6 metriä. Rakennuksen kerrospinta-ala on 25 444 neliömetriä.
Julkisivumateriaali on Sipoon valkoista kalkkikiveä ja ikkunalasit ovat sinisävyiset. Tornin poikkileikkaus on suorakaiteen muotoinen, minkä lisäksi molemmissa päissä on päämassasta ulkonevat osat. Toimistokerrokset ovat pääosin avokonttoritilaa, rakennuksessa on työtilaa yli 1 000 henkilölle. Tornin jalustaosassa on muun muassa henkilöstöruokala ja henkilöstön liikuntatiloja.
Tornin vieressä on vuonna 1994 valmistunut kolmikerroksinen lisärakennus, Keilalampi. Se on teräsrunkoinen ja siinä on kartionmuotoinen lasikatto. Keilalammen suunnittelija on Castrén–Jauhiainen–Nuuttilan seuraaja arkkitehtitoimisto CJN.
Historia > Rakentaminen

Talon rakentaminen alkoi vuonna 1974 ja harjakorkeuteen päästiin seuraavana vuonna. Rakennus valmistui vuonna 1976 ja otettiin käyttöön 7. lokakuuta.
Nesteen tornia kutsuttiin myös leikkisästi ”Raaden hampaaksi” Nesteen silloisen pääjohtajan, vuorineuvos Uolevi Raaden mukaan. Raade valvoi pääkonttorin suunnittelua tarkasti aina sisustuksen yksityiskohtia myöten. Hän myös halusi, että ylimmässä kerroksessa sijaitsevista yhtiön johdon tiloista olisi näköala sekä Naantalin öljynjalostamoon lännessä että Porvoon öljynjalostamoon idässä. Rakennuksesta ei kuitenkaan pysty näkemään Naantaliin.
Vuonna 1994 Neste laajensi pääkonttoriaan rakennuttamalla tornitalon viereen matalan laajennusosan, ”Keilalammen” toimistorakennuksen, jonka nimeksi annettiin Valovirta.
Historia > Myöhempi omistus ja käyttö

Nesteen ja Imatran Voima Oy:n fuusion myötä rakennus siirtyi vuonna 1998 uuden energiayhtiön Fortum Oyj:n haltuun, ja Fortumista myöhemmin irtautunut Neste Oil rakennutti uuden pääkonttorin entisen lähistölle.
Vapunaattona 2014 Fortum julkisti suunnitelmansa saneerata torni asuinrakennukseksi. Alakerroksiin olisi tullut liiketiloja, kun taas Keilalampi jäisi toimistotiloiksi. Fortumin mukaan tornitalo oli tullut peruskorjausikään. Yhtiö katsoi, että nykyaikaisten muunneltavien toimistotilojen sijoittaminen rakennukseen ei ollut mahdollista. Fortumin Eläkesäätiö omisti tornin ja Keilalammen rakennukset, ja alueen neljä tonttia olivat Fortumin.
Fortum ja Fortumin Eläkesäätiö myivät rakennuksen lokakuussa 2017 Regenero Oy:lle, joka on YIT:n ja HGR Property Partnersin yhteisyritys. Fortumin pääkonttori siirtyi vuodenvaihteessa 2017–2018 lähellä sijaitsevaan entiseen Nokian toimitaloon, jossa sijaitsevat lisäksi Tiedon ja Microsoftin toimitilat.
Vuonna 2018 talon kehittämissuunnitelmasta luovuttiin. Talous- ja henkilöstöhallinnon ohjelmistoratkaisuja sekä ulkoistuspalveluja tarjoava Accountor muutti toimistotiloihin vuoden 2019 lopulla. Samalla tornin nimeksi tuli Accountor Tower.
Keväällä 2020 Hewlett Packard Enterprise siirsi Suomen pääkonttorinsa Accountor Toweriin.
Aiheesta muualla

Kuvia tai muita tiedostoja aiheesta Accountor Tower Wikimedia Commonsissa
Fortumin pääkonttori arkkitehtitoimisto CJN:n sivuilla
Pystysuuntaiset ikkunanauhat ja ulkonevat pilarit korostavat rakennuksen korkeutta. Eteläpääty.
Ahlen

| Ahlen |
| --- | --- |
 Ahlenin vanha raatihuone
 vaakuna
 Ahlen
 Koordinaatit: 51°46′N, 7°53′E 
Valtio:  Saksa
Osavaltio:  Nordrhein-Westfalen
Hallintopiiri:  Münster
Piirikunta:  Warendorf
Hallinto:  
 – Pormestari:  Alexander Berger
Pinta-ala:  
 – Kokonaispinta-ala:  123,1 km²
Korkeus:  58–115 m
Väkiluku (31.12.2022):  53 348
 – Väestötiheys:  433 as./km²
 
 www.ahlen.de  
Infobox OKVirheellinen NIMI-arvo: 
Ahlen on kaupunki Nordrhein-Westfalenin osavaltiossa, läntisessä Saksassa. Sitä rajaavat Sendenhorst, Ennigerloh, Beckum, Lippetal, Hamm ja Drensteinfurt. Kaupunki kuuluu Münsterin hallintopiiriin ja Warendorfin piirikuntaan. Vuoden 2021 lopussa siellä oli 53 348 asukasta Sen pinta-ala on 123,1 neliökilometriä ja asukastiheys 433 as./km².
Historia

Nykyisen Ahlenin paikalla on sijainnut aikoinaan saksien asutus. Varhaisin maininta alueesta historiallisissa lähteissä sijoittuu vuoden 850 tienoille, jolloin asutus tunnettiin nimellä Villa Alna. Siitä kasvoi 1200-luvulle tultaessa kaupunki. Ahlen mainittiin kaupunkina ensimmäisen kerran vuonna 1224, ja kaupunginmuuri pystytettiin vuonna 1271. Kaupunki kuului Hansaliittoon. Kaupunginmuurin purkaminen käynnistyi vuonna 1765 ja vuoteen 1929 mennessä viimeisetkin osat muurista katosivat.
Ahlen joutui hävitykseen kohteeksi kolmikymmenvuotisessa sodassa vuosina 1618–1648. Kaupunkia ja sen asukkaita turmeli myös rutto. Vuosien 1480, 1686 ja 1744 suuret tulipalot saivat aikaan huomattavaa hävitystä kaupungissa, ja se ajautui syvään taantumukseen. Vuonna 1847 kaupunki lähti jälleen kasvamaan uuden rautatieyhteyden avauduttua, ja siitä muodostui vahva teollisuuskaupunki.
Kaupunkia pommitettiin toisessa maailmansodassa siellä sijainneen merkittävän hiilikaivoksen vuoksi.
Ystävyyskaupungit

Ahlenilla on neljä ystävyyskaupunkia:
Tempelhof-Schöneberg, Saksa
Differdange, Luxemburg
Penzberg, Saksa
Teltow, Saksa
Aiheesta muualla

Kuvia tai muita tiedostoja aiheesta Ahlen Wikimedia Commonsissa
Kaupungin verkkosivut (saksaksi)
Abu Dhabin Grand Prix 2016

|  Abu Dhabin Grand Prix 2016  |
| --- | --- |
 21. osakilpailu 21 osakilpailusta kaudella 2016. 

Päivämäärä:  27. marraskuuta 2016
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,554 km
Kilpailun pituus:  55 kierrosta, 305,355 km
Sää:   Selkeä
Paalupaikka
Kuljettaja:   Lewis Hamilton   (Mercedes)
Paaluaika:  1.38,755
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Sebastian Vettel   (Ferrari)
Nopein kierros
Kuljettaja:   Sebastian Vettel   (Ferrari)
Kierrosaika:  1.43,729 (kierroksella 43)
Abu Dhabin Grand Prix 2016 oli Formula 1 -kauden 2016 viimeinen osakilpailu. Kilpailu ajettiin 27. marraskuuta Yas Marinan moottoriradalla Abu Dhabissa.
Kilpailu

Lewis Hamilton piti startissa kärkipaikkansa. Nico Rosberg oli toisena ja Kimi Räikkönen onnistui ohittamaan Daniel Ricciardon ensimmäiseen mutkaan ja nousi kolmanneksi. Max Verstappen osui Nico Hülkenbergin autoon ensimmäisessä mutkassa ja pyörähti tämän seurauksena.
Kierroksella 2 Valtteri Bottas ohitti Felipe Massan, mutta Bottas joutui keskeyttämään kilpailunsa muutaman ajetun kierroksen jälkeen. Jenson Buttonin kilpailu päättyi eturipustuksen hajottua kanttikiven ylityksessä kierroksella 12. Max Verstappen pysähtyi ainoan kerran kierroksella 21, ollen tätä ennen kilpailussa toisena, Nico Robergin edellä. Rosberg onnistui ennen Verstappenin pysähdystä ohittamaan hänet radalla. Jolyon Palmer törmäsi Carlos Sainziin kierroksella 42. Palmer sai 5 sekunnin aikarangaistuksen kolarin aiheuttamisesta.
Verstappenista poiketen, muut kärkikuljettajat pysähtyivät kahdesti, joista viimeisenä Sebastian Vettel kierroksella 39, kilpailun kärkipaikalta. Vettel nousi sijalta kuusi lopulta kolmanneksi haastamaan kakkospaikalla ajanutta Nico Rosbergia. Lewis Hamilton hidasteli tarkoituksella Rosbergia viimeisillä kierroksilla, jotta Vettel ja neljäntenä ollut Verstappen onnistuisivat ohittamaan Rosbergin. Jos näin olisi tapahtunut Hamilton olisi voittanut maailmanmestaruuden.
Lewis Hamilton voitti kauden viimeisen osakilpailun. Nico Rosberg ajoi maaliin toisena voittaen Formula 1 -maailmanmestaruuden viiden pisteen erolla Hamiltoniin. Sebastian Vettel oli kolmas, Max Verstappen neljäs, Daniel Ricciardo viides ja Kimi Räikkönen kuudes.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 55 | 1:38.04,013 | 1 | 25 |
| 2. | 6 |  Nico Rosberg | Mercedes | 55 | +0,439 | 2 | 18 |
| 3. | 5 |  Sebastian Vettel | Ferrari | 55 | +0,843 | 5 | 15 |
| 4. | 33 |  Max Verstappen | Red Bull Racing-TAG Heuer | 55 | +1,685 | 6 | 12 |
| 5. | 3 |  Daniel Ricciardo | Red Bull Racing-TAG Heuer | 55 | +5,315 | 3 | 10 |
| 6. | 7 |  Kimi Räikkönen | Ferrari | 55 | +18,816 | 4 | 8 |
| 7. | 27 |  Nico Hülkenberg | Force India-Mercedes | 55 | +50,114 | 7 | 6 |
| 8. | 11 |  Sergio Pérez | Force India-Mercedes | 55 | +58,776 | 8 | 4 |
| 9. | 19 |  Felipe Massa | Williams-Mercedes | 55 | +59,436 | 10 | 2 |
| 10. | 14 |  Fernando Alonso | McLaren-Honda | 55 | +59,896 | 9 | 1 |
| 11. | 8 |  Romain Grosjean | Haas-Ferrari | 55 | +1.16,777 | 14 |  |
| 12. | 21 |  Esteban Gutiérrez | Haas-Ferrari | 55 | +1.35,113 | 13 |  |
| 13. | 31 |  Esteban Ocon | Manor-Mercedes | 54 | +1 Kierros | 20 |  |
| 14. | 94 |  Pascal Wehrlein | Manor-Mercedes | 54 | +1 Kierros | 16 |  |
| 15. | 9 |  Marcus Ericsson | Sauber-Ferrari | 54 | +1 Kierros | 22 |  |
| 16. | 12 |  Felipe Nasr | Sauber-Ferrari | 54 | +1 Kierros | 19 |  |
| 17. | 30 |  Jolyon Palmer | Renault | 54 | +1 Kierros | 15 |  |
| Kesk. | 55 |  Carlos Sainz Jr. | Toro Rosso-Ferrari | 41 | Kolarivaurio | 21 |  |
| Kesk. | 26 |  Daniil Kvjat | Toro Rosso-Ferrari | 14 | Vaihdelaatikko | 17 |  |
| Kesk. | 22 |  Jenson Button | McLaren-Honda | 12 | Ripustukset | 12 |  |
| Kesk. | 77 |  Valtteri Bottas | Williams-Mercedes | 6 | Jousitus | 11 |  |
| Kesk. | 20 |  Kevin Magnussen | Renault | 5 | Ripustukset | 18 |  |

Jolyon Palmer sai lisäaikaa viisi sekuntia kolaroinnista Carlos Sainz Jr:n kanssa.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Nico Rosbergin uran ensimmäinen maailmanmestaruus ja viimeinen kilpailu
Esteban Gutiérrezin uran viimeinen kilpailu
Felipe Nasrin uran viimeinen kilpailu
Manor -tallin viimeinen kilpailu
Valtteri Bottaksen viimeinen kilpailu Williamsilla
Nico Hülkenbergin viimeinen kilpailu Force Indialla
Kevin Magnussenin viimeinen kilpailu Renault’lla
Pascal Wehrleinin viimeinen kilpailu Manorilla
Esteban Oconin viimeinen kilpailu Manorilla
Aleksandr Prohorov

| Aleksandr Mihailovitš Prohorov> Александр Михайлович Прохоров |
| --- | --- |

Henkilötiedot
Koko nimi:  Александр Михайлович Прохоров
Syntynyt: 11. heinäkuuta 1916 Atherton, Australia
Kuollut: 8. tammikuuta 2002 Moskova, Venäjä
Kansalaisuus:   neuvostoliittolainen
Koulutus ja ura
Tutkinnot:  Pietarin valtionyliopisto
Väitöstyön ohjaaja:  Vladimir Migulin ja Sergei Rytov
Instituutti:  Moskovan yliopisto Moskovan fysiikan ja teknologian instituutti
Oppilaat:  Evgeny Velikhov (käännä suomeksi), Jevgeni Dianov, Nikolay Karlov (käännä suomeksi), Vyacheslav Osiko (käännä suomeksi), Nikolai Basov ja Pavel Pavlovitš Pašinin
Tutkimusalue:  fysiikka
Palkinnot:   Nobelin fysiikanpalkinto (1964)  Demidov-palkinto
Aleksandr Mihailovitš Prohorov (ven. Александр Михайлович Прохоров, 11. heinäkuuta 1916 – 8. tammikuuta 2002 Moskova) oli Australiassa syntynyt neuvostoliittolainen fyysikko. Hän sai vuonna 1964 Nobelin fysiikanpalkinnon laseriin ja maseriin kohdistuneesta tutkimuksesta, yhdessä Nikolai Basovin ja Charles Townesin kanssa.
Prohorov syntyi Australian Queenslandissa sijaitsevassa Athertonin kaupungissa venäläiseen maahanmuuttajaperheeseen. Lokakuun vallankumouksen jälkeen hänen vanhempansa palasivat Neuvostoliittoon. Prohorov kirjautui Neuvostoliiton armeijaan kesäkuussa 1941. Hän osallistui toiseen maailmansotaan, jonka aikana hän haavoittui kahdesti.
Aiheesta muualla

Elämäkerta Nobel-säätiön sivuilla (englanniksi)
Alppisalamanteri

| Alppisalamanteri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Salamanterit Salamandridae
Suku::  Tulisalamanterit Salamandra
Laji::  atra
Kaksiosainen nimi
 Salamandra atra  (Laurenti, 1768) 
Katso myös
   Alppisalamanteri Wikispeciesissä   Alppisalamanteri Commonsissa 
Infobox OKNimi-testi OKIUCN-testi OK: 
Salamandra atra
Alppisalamanteri (Salamandra atra) on salamanterilaji, jota tavataan Alpeilla ja Dinaarisilla Alpeilla 400–2 800 metrin korkeudessa. Sen tunnistaa yleisemmästä tulisalamanterista pienemmän kokonsa ja tasaisen tumman värityksensä perusteella.  Laji kasvaa 8–14 cm pitkäksi ja voi saavuttaa 10 vuoden iän. Alppisalamanterit ovat ainutlaatuisia, koska ne elävät koko elämänsä maalla.
Alppisalamanteri synnyttää 1–2 elävää poikasta kerrallaan. Kantoaika on 2–3 vuotta. Tällainen epätavallinen lisääntymistapa on sopeuma vuoristoalueiden epäsuotuisiin oloihin. Laji on yöaktiivinen ja sen näkee vain sadesäällä. Päivisin se piiloutuu kivien alle.
Aleksandra Ivošev

| Mitalit> Maa:   Jugoslavia.Naisten ammunta. Olympialaiset  | Mitalit> Maa:   Jugoslavia.Naisten ammunta. Olympialaiset  | Mitalit> Maa:   Jugoslavia.Naisten ammunta. Olympialaiset  | Maa:   Jugoslavia> Naisten ammunta. |
| --- | --- | --- | --- |
|  Kultaa | Atlanta 1996 | 50 m pienoiskivääri, asennot |  |
|  Pronssia | Atlanta 1996 | 10 m ilmakivääri |  |
| EM-kilpailut  | EM-kilpailut  | EM-kilpailut  |  |
|  Pronssia | Budapest 1996 | 10 m ilmakivääri |  |
Aleksandra "Sanja" Ivošev (serb. Александра Ивошев; s. 17. maaliskuuta 1974 Novi Sad, Jugoslavian SLT) on serbialainen uransa päättänyt ampuja.
Ura

Ivošev aloitti kilpailemisen vuonna 1989. Hän saavutti kesäolympialaisista 1996 kaksi mitalia, olympiakultaa 50 metrin pienoiskiväärin asentokilpailusta sekä pronssia 10 metrin ilmakivääristä. Tuolloin hän edusti Jugoslavian joukkuetta. Samana vuonna 1996 Serbian Olympiakomitea palkitsi hänet vuoden jugoslavilaisena naisurheilijana.[lähde? ]
Alex Silva

| Henkilötiedot |
| --- | --- | --- |
Koko nimi: Alex Sandro da Silva
Syntymäaika: 10. maaliskuuta 1985 (ikä 39)
Syntymäpaikka: Amparo, São Paulo, Brasilia
Pelipaikka: keskikenttäpelaaja
Pituus: 192 senttimetriä
Seura
Seura: Hamburger SV
Pelinumero: 11
Junioriseurat
2002–2003: Ponte Preta
Seurat
| Vuodet | Seura | O (M) |
| 2003–2005 2005 2006–2008 2008– |  Vitória →  Rennais (laina)  São Paulo  Hamburger SV | 35 (0) 0 (0) 44 (5) 16 (0) |
Maajoukkue
| 2007– |  Brasilia | 2 (0) |
 Seurajoukkueuran tilastot kattavat vain kansalliset sarjat, päivitetty 13. kesäkuuta 2009.  Maajoukkueuran tilastot päivitetty 13. kesäkuuta 2009.
| Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Maa:   Brasilia> Miesten jalkapallo. |
| --- | --- | --- | --- |
|  Pronssia | Peking 2008 | jalkapallo |  |
Alex Sandro da Silva (10. maaliskuuta 1985 Amparo, São Paulon osavaltio, Brasilia) on brasilialainen jalkapalloilija, pelipaikaltaan keskuspuolustaja. Alex Silva on edustanut saksalaista Hamburger SV:tä vuodesta 2008 lähtien. Juniorivuosina Alex Silva pelasi kotikaupunkinsa Macacassa. Alex Silva on edustanut myös Brasilian maajoukkuetta vuodesta 2007 lähtien, myös hänen isoveljensä Luisão, SL Benfican keskuspuolustaja edustaa Brasiliaa. Alex Silva on yksi Brasilian jalkapalloilun kuummimmista lupauksista. Silva myös edusti Brasilian alle 23-vuotiaiden joukkuetta Pekingin olympialaisissa 2008.
Saavutukset

Vitória
Campeonato Baiano: 2003, 2004, 2005
São Paulo
Brasilian Série A: 2006, 2007
Brasilian maajoukkue
Copa America: 2007
Brasilian joukkue – Copa América 2007
1 Helton |
2 Maicon |
3 Alex |
4 Juan |
5 Mineiro |
6 Gilberto |
7 Elano |
8 G. Silva |
9 Vágner Love |
10 Diego |
11 Robinho |
12 Doni |
13 D. Alves |
14 A. Silva |
15 Naldo |
16 Kléber |
17 Josué |
18 Fernando |
19 Baptista |
20 Anderson |
21 A. Alves |
22 Fred |
Valmentaja Dunga
Brasilian joukkue – Kesäolympialaiset 2008
1 Alves |
2 Rafinha |
3 A. Silva |
4 T. Silva |
5 Hernanes |
6 Marcelo |
7 Anderson |
8 Lucas |
9 Pato |
10 Ronaldinho |
11 Ramires |
12 Renan |
13 Ilsinho |
14 Breno |
15 Diego |
16 Neves |
17 Sóbis |
18 Jô |
Valmentaja Dunga
Aleksandr Petrenko

| Mitalit> Maa:  Venäjä.Miesten yleisurheilu.Sisäratojen EM-kilpailut  | Mitalit> Maa:  Venäjä.Miesten yleisurheilu.Sisäratojen EM-kilpailut  | Mitalit> Maa:  Venäjä.Miesten yleisurheilu.Sisäratojen EM-kilpailut  | Maa:  Venäjä> Miesten yleisurheilu. |
| --- | --- | --- | --- |
|  Pronssia | Madrid 2005 | kolmiloikka |  |
Aleksandr Petrenko (ven. Александр Петренко, s. 8. helmikuuta 1983 Kaliningrad) on venäläinen kolmiloikkaaja.
Petrenko sijoittui vuonna 2002 neljänneksi alle 20-vuotiaiden MM-kilpailuissa tuloksella 16,22 metriä ja voitti vuonna 2005 pronssia Madridin sisäratojen EM-kilpailuissa tuloksella 16,98 metriä ja hopeaa alle 23-vuotiaiden EM-kilpailuissa tuloksella 17,03 metriä. Seuraavana vuonna hän sijoittui 11:nneksi Göteborgin EM-kilpailuissa tuloksella 16,60 metriä. Vuonna 2007 Petrenko oli kuudes Birminghamin sisäratojen EM-kilpailuissa tuloksella 16,96 metriä ja kymmenes Osakan MM-kilpailuissa tuloksella 16,66 metriä. Pekingin olympialaisissa 2008 hän karsiutui.
Petrenkon ennätys on 17,43 metriä, jonka hän hyppäsi Kazanissa 20. heinäkuuta 2008. Sisäradoilla hän on hypännyt 17,13 metriä Volgogradissa 10. helmikuuta 2007.
Alfred Deakin

Alfred Deakin vuonna 1905
Alfred Deakin (3. elokuuta 1856 – 7. lokakuuta 1919) oli australialainen poliitikko, joka toimi Australian toisena pääministerinä. Hän oli vuonna 1901 alkaneen Federation-liikkeen johtaja. Kolmen pääministerikautensa aikana seuraavan vuosikymmenen aikana (1903–1904, 1905–1908, 1909–1910) hänellä oli keskeinen rooli kansallisten instituutioiden perustamisessa.
Deakinia pidetään yhtenä Australian vaikutusvaltaisimmista pääministereistä. Hän oli pääarkkitehti monille Australian politiittisille aatteille; kuten White Australia politiikka, protektionismi ja Brittiläisen imperiumin tukeminen – muodostivat perustan Australian sosioekonomiselle kehykselle pitkälle 1900-luvulle asti.
Käännös suomeksi
Akhisar

Akhisarin kaupunkia.
Akhisar on kaupunki Länsi-Turkissa Manisan maakunnassa. Vuonna 2000 kaupungin väkiluku oli arviolta noin 81 000 asukasta.
Akhisar on ollut Turkin tupakanviljelyn keskus, ja alueella tuotetaan edelleen kymmenesosa Turkin tupakantuotannosta. Myös oliivit ja oliiviöljy ovat tunnettuja.
Historia

Kaupungin alueelta on arkeologisia löytöjä viidentuhannen vuoden takaa, ja se on aina ollut merkittävä kauppapaikka tärkeiden valtateiden risteyksessä. Antiikin aikana kaupungin nimi oli Thyateira, ja se kuului Lyydiaan. Thyateira esiintyy Raamatussa Paavalin matkojen kohteena sekä yhtenä Ilmestyskirjan seitsemästä seurakunnasta.
Aiheesta muualla

Kuvia tai muita tiedostoja aiheesta Akhisar Wikimedia Commonsissa
Albirex Niigata

Albirex Niigata (jap. アルビレックス新潟, Arubirekkusu Nīgata) on jalkapalloseura Niigatan kaupungista Japanista. Joukkue pelaa J. Leaguessa, maan korkeimmalla sarjatasolla.[lähde? ]
Saavutukset

J. Leaguen 1. divisioonassa parhaimmillaan kuudes kaudella 2007
J. Leaguen 2. divisioonan voitto 2003
Entisiä pelaajia

Kisho Yano
Gotoku Sakai
Katsuo Kanda
Hisashi Kurosaki
Motohiro Yamaguchi
Keiji Kaimoto
Tatsuya Tanaka
Naoya Kikuchi
Mitsuru Nagata
Daigo Nishi
Kazuhiko Chiba
Daisuke Suzuki
Kengo Kawamata
Masaaki Higashiguchi
Oséas
Bruno Cortez
Michael Fitzgerald
Aiheesta muualla

Seuran kotisivut (japaniksi)
Akhnaten (ooppera)

Oopperan säveltäjä Philip Glass vuonna 1993
Akhnaten on Philip Glassin kolminäytöksinen ooppera vuodelta 1983. Se kertoo Egyptin faarao Akhenatenista ja sen kantaesitys oli 24. maaliskuuta 1984 Stuttgartin valtionoopperassa. Glass on laatinut teoksen monikielisen ja epätyypillisen libreton apunaan Shalom Goldman, Robert Israel, Richard Riddell ja Jerome Robbins. Lähteinä tekstissä on käytetty muun muassa muinaisegyptiläistä Kuolleiden kirjaa sekä Amarna-kauden kirjeitä. Aurinkohymnin sanotaan olevan itsensä Akhnatenin kirjoittama. Kaikki tekstit lauletaan niiden alkuperäiskielillä. Oopperassa kuullaan muun muassa akkadin kieltä, muinaista egyptin kieltä ja hepreaa. Esitysohjeiden mukaan aurinkohymni lauletaan aina esityskaupungin valtakielen mukaan, Suomessa suomeksi. Akhnaten on yksi säveltäjä Philip Glassin potretti-trilogian oopperoista. Einstein on the Beach (1976) käsittelee tiedettä, Satyagraha (1980) käsittelee Mahatma Gandhin elämää ja politiikkaa; Akhnaten keskittyy uskontoon.
Akhnaten käsittelee faarao Amenhotep neljännen, myöhemmältä nimeltään Akhenatenin elämää faaraon kruunajaisista valtakauden ja dynastian tuhoon. Faarao Akhenaten (eri kirjoitusasuja) tunnetaan parhaiten perinteisen egyptiläisen polyteistisen uskonnon hylkäämisestä sekä ylijumala Amonin palvonnan kieltämisestä. Monijumalaisen uskonnon sijaan uusi hallitsija ja uuden uskonnon isä halusi kansansa uskovan monoteistiseseti vain auringonkehränä kuvattua Aton-jumalaa. Vahvistaakseen valta-asemaansa sekä uutta uskonajattelua, Akhenaten sulki vanhojen jumalten temppelit, pyyhitytti heidän nimensä muistomerkeistä sekä rakennutti uuden egyptin pääkaupungin, Akhetatenin.
Kolminäytöksinen ooppera jakaantuu kohtauksiin seuraavasti: ensimmäinen näytös käsittelee Akhenatenin ensimmäistä hallintovuotta Thebassa. Toinen näytös käsittelee Akhnatenin hallintovuosia 5–15 ja kolmas näytös vuotta 17 sekä nykyhetkeä.
Akhenatenin ja vaimonsa kuningatar Nefertitin poika oli lapsifaarao Tutankhamon.
Oopperan henkilöt

Akhnaten – kontratenori
Nefertiti, Akhnatenin vaimo – kontra-altto
Kuningatar Tye – sopraano
Horemhab, kenrali ja tuleva faarao – baritoni
Amonin pappi – tenori
Aye, Nefertitin isä ja faaraon neuvonantaja – basso
6 faarao Akhnatenin tytärtä – 3 sopraanoa ja 3 mezzosopraanoa
Amenhotep III, puherooli
kertoja, puherooli
Suomen ensi-esitys Ooppera Skaalan ja Opera BOXin yhteistuotantona helmikuussa 2021 Aleksanterin teatterissa.
Atonin hymni

Atonin hymni on ylistysteksti Aten-jumalalle. Sitä pidetään tärkeimpänä tekstilähteenä, kun tutkitaan Atonin kulttia. Hymni tunnetaan Amarna-kauden pisimpänä runoelmana ja sen sanotaan olevan itsensä faarao Akhenatenin tai hänen hovikirjureittensa laatima. Hymnissä on kohta, jossa Atoniin viitataan ainoana jumalana, mutta hymnissä mainitaan myös muita jumalia. Egyptologit pitävät sitä yleisesti yhtenä merkittävimmistä esi-homeerisen ajan runoelmista. Atenille omistettuja hymnejä samalta kaudelta on useita. Akhnaten-oopperan hymni on mitaltaan laajin ja se löytyi faarao Ayn haudasta.
Auli Särkiö-Pitkänen on kääntänyt aurinkohymniksikin kutsutun ylistystekstin Ooppera Skaalan ja Opera BOXin yhteistuotantoon vuonna 2020.